ፕሬዝዳንት ግርማ የ8 ሀገር አምባሳደሮችን ሹመት ተቀበሉ
አዲስ አባባ፤ ነሐሴ 10/2005 (ዋኢማ) – ፕሬዝዳንት ግርማ ወ/ጊዮርጊስ ዛሬ ነሀሴ 9/2005 ከተለያዩ ሀገራት የመጡ 8 አንባሳደሮችን በፅ/ቤታቸው ተቀብለው አነጋገሩ፡፡ከአፍሪካ የታንዛኒያንና አልጄሪያን ፣ ከኢሲያ ደግሞ የኳታርን ፣ የሲንጋፖር ፣ ታይላንድና ፊሊፒንስን እንዲሁም ከላቲን አሜሪካ የጃማይካና ኡራጋይ አንባሳደሮችን ሹመት ነው የተቀበሉት፡፡አንባሳደሮቹ ከኢትዮጵያ ጋር በፖለቲካ ፣ በንግድና በአየርመንገድ ያላቸውን ትስስር አጠናክረው ለመቀጠል የሀገሮቻቸው ፍላጎት መሆኑን ተናግረዋል፡፡ ፕሬዝዳንት ግርማ ወ/ጊዮርጊስም ኢትዮጵያ ከሀገራቱ ጋር እየፈጠረችው ላለው ትስስር አንባሳደሮቹ የበኩላቸውን እንዲወጡ መንግስት አስፈላጊውን ሁሉ ድጋፍ እንደሚያደርግ ቃል ገብተዋል፡፡አምባሳደሮቹ በበኩላቸው ኢትዮጵያ በአለም በከፍተኛ ፍጥነት በማደግ ላይ ካሉ ሀገራት መመደቧና የአፍሪካ ህብረት መቀመጫ መሆኗ ሀገራቱ ከኢትዮጵያ ጋር ያላቸውን ግንኙነት የበለጠ ለማጠናከር እንደፈለጉ ለፕሬዝዳንቱ ገልፀውላቸዋል፡፡እንደ ኢዜአ ዘገባ በነገው እለትም የጋና ፣ የዛንቢያ ፣ የሊቢያ ፣ የአልጄሪያ ፣ የቻድ ፣ የኢኳቶሪያል ጊኒ ፣ የብሩንዲና የሶማሊያን አንባሳደሮች ፕሬዘዳንት ግርማ ወ/ጊዮርጊስ ይቀበላሉ ተብሎ ይጠበቃል፡፡